**GUVERNUL ROMÂNIEI**



**HOTĂRÂRE**

**privind alocarea unei sume din Fondul de rezervă bugetară la dispoziția Guvernului, prevăzut în bugetul de stat pe anul 2024, pentru suplimentarea bugetului Ministerului Mediului, Apelor și Pădurilor**

În temeiul art.108 din Constituţia României, republicată, şi al art.I alin.(1) din Ordonanța de urgență a Guvernului nr.46/2024 privind unele măsuri bugetare și pentru modificarea și completarea unor acte normative,

**Guvernul României** adoptă prezenta hotărâre

**Art. 1.** - Se aprobă alocarea sumei de 104.316 mii lei mii lei, reprezentând credite de angajament și credite bugetare, din Fondul de rezervă bugetară la dispoziţia Guvernului, prevăzut în bugetul de stat pe anul 2024, pentru suplimentarea bugetului Ministerului Mediului, Apelor și Pădurilor pe anul 2024, la capitolul 83.01 „Agricultură, silvicultură, piscicultură și vânătoare”, titlul 55 „Alte transferuri”.

**Art. 2.** - (1) Ministerul Mediului, Apelor și Pădurilor și Regia Națională a Pădurilor - Romsilva răspund de modul de utilizare, în conformitate cu dispozițiile legale, a sumei alocate potrivit prevederilor art.1.

(2) Sumele rămase neutilizate se restituie la Fondul de rezervă bugetară la dispoziția Guvernului până la finele anului 2024.

**Art. 3.** - Se autorizează Ministerul Finanțelor să introducă, la propunerea ordonatorului principal de credite, modificările corespunzătoare în structura bugetului de stat şi în volumul şi structura bugetului Ministerului Mediului, Apelor și Pădurilor pe anul 2024.

**PRIM-MINISTRU**

[**ION-MARCEL CIOLACU**](https://gov.ro/ro/guvernul/cabinetul-de-ministri/prim-ministru1687421541)